बोले- लगता था लोग मुझे टिंगू बुलाएंगे, रानी ने कहा- इंडस्ट्री की सबसे छोटी एक्ट्रेस हूं
अपनी शारीरिक बनावट को लेकर सिर्फ आम आदमी ही नहीं बल्कि सेलेब्स भी परेशान रहते हैं। आमिर खान ने एक इंटरव्यू में अपनी छोटी हाइट के बारे में बात करते हुए बताया था कि कैसे उन्हें डर था कि लोग उन्हें एक्सेप्ट करेंगे या नहीं। Aamir Khan Tingu | Bollywood Actor Aamir Khan Speaks About His Height Insecurity
अपनी शारीरिक बनावट को लेकर सिर्फ आम आदमी ही नहीं बल्कि सेलेब्स भी परेशान रहते हैं। आमिर खान ने एक इंटरव्यू में अपनी छोटी हाइट के बारे में बात करते हुए बताया था कि कैसे उन्हें डर था कि लोग उन्हें एक्सेप्ट करेंगे या नहीं। आमिर की इस बात पर रानी मुखर्जी और करीना कपूर ने भी हामी भरी। रानी ने बताया कि वह इंडस्ट्री की सबसे छोटी एक्ट्रेस हैं।
रानी मुखर्जी ने अपनी कम हाइट का जिक्र किया 
2012 में फिल्म तलाश की रिलीज के दौरान ABP को दिए इंटरव्यू में रानी ने अपनी ऊंचाई के बारे में बात की थी। उन्होंने कहा कि चूंकि वह सबसे छोटी हैं, इसलिए वह आमिर के दिल के सबसे करीब हैं। रानी की इस बात से आमिर बेहद इम्प्रेस हुए। उन्होंने कहा- ‘यह लाइन काफी अच्छी है।’ इसके बाद रानी ने कहा कि उनका मानना है कि किसी इंसान की ऊंचाई इस बात पर डिपेंड नहीं करती है कि वह अपने जीवन में क्या करते हैं और उनका व्यक्तित्व क्या है? उन्होंने कहा- आमिर का व्यक्तित्व बहुत बड़ा है।
कम हाइट को लेकर इनसिक्योर थे आमिर 
इसके बाद रिपोर्टर ने उनसे करियर में हाइट की इम्पॉर्टेंस को लेकर सवाल किया। रिपोर्टर ने कहा कि क्या आप दोनों को कभी अपनी हाइट को लेकर इनसिक्योरिटी थी। इस पर रानी ने कहा नहीं उन्हें कभी ऐसा महसूस नहीं हुआ। वहीं आमिर ने हां में जवाब दिया। उन्होंने कहा कि वो पहले अपनी हाइट को लेकर बेहद इनसिक्योर रहते थे।
‘मुझे डर लगता था कि लोग मुझे पसंद करेंगे या नहीं’-आमिर
आमिर ने रिपोर्टर से कहा- मेरे जहन में था, मुझे डर था कि लोग बोलेंगे बड़ा टिंगू है, मुझे बहुत डर था, लेकिन लोगों को मैं पसंद आया। क्योंकि इससे पहले अमिताभ बच्चन जी का दौर था जो कि हाइट में काफी लंबे हैं। जब आप करियर की शुरुआत करते हैं, उस वक्त हर चीज का डर होता है। हालांकि, डर तो मुझे अभी भी लगता है।